ફિલ્મમાં કેમેરા વિચિત્ર જગ્યાઓએ રાખ્યા હોય છે. જેમ કે દંગાના સીન પછી સુમસામ ગલ્લીમાં હીરો એકલો ભાગતો જતો હોય છે અને કેમેરા સાઇકલના ગોળ ફરતા ટાયર પાછળથી તેનો સીન લેતો હોય છે. આને કહેવાય એંગલ. દરેક તસવીરોમાં એંગલ ખૂબ જરૂરી છે. સામાન્ય રીતે આપણે સબ્જેક્ટની એકદમ સામે ઉભી જઈએ છે. પરંતુ જો તમારે થોડી હટકે અને સારી તસવીર લેવી છે તો સબ્જેક્ટને એકદમ અલગ એંગલ પરથી જોવાની આવડત કેળવો. એ રીતે વિચારો કે કઈ જગ્યાએથી તસવીર લેવાથી વધુ સુંદર દેખાશે.